Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, ikastetxearen beharrizanak asetzeko beharrezkoak diren irakasle eta lanpostu guztiak izan gabe ikasturteari ekin dioten ikastetxe publikoei buruzkoa. Galdera 2017ko irailaren 22ko 116. Nafarroako Parlamentuko Aldizkari Ofizialean argitaratu zen.

Iruñean, 2017ko urriaren 26an

Lehendakaria: Ainhoa Aznárez Igarza

ERANTZUNA

Unión del Pueblo Navarro talde parlamentarioari atxikitako foru parlamentari Alberto Catalán Higueras jaunak 9-17/PES-00205 idatzizko galdera aurkeztu du. Hauxe da Nafarroako Hezkuntzako kontseilariaren informazioa:

1.- Honako hau galdetu da: “Zenbait ikastetxe publikok zergatik ez dute hasi ikasturtea ikastetxearen beharrizanak asetzeko beharrezkoak diren irakasle eta lanpostu guztiekin?” Erantzuna da ikasturtearen hasierako plantillen birdoitzeagatik izan dela.

2, 3, 4, 5 eta 6. galderetan eskatutako datuei dagokienez, excell dokumentu bat gehitu dugu, non ikus baitaiteke zein diren aipatutako datetan aplikazio telematikoaren (ATP) bitartez eskainitako lanpostuak; izan ere, horiek dira eskainitako lanpostu gehien-gehienak, bai lanpostu hutsei, bai ordezkapenetakoei dagozkienak (erantsitako dokumentuak ez ditu jasotzen web deien bitartez, ostegunetan, egindako eskaintzak, ez eta telefono bidez egindakoak ere).

2.- Honako hau galdetu da: “Zer ikastetxek ez dute ikasturtea beren plantilla osoarekin hasi? Zehaztu, ikastetxez ikastetxe, profesional-kopurua eta betetzen duten lanpostua”. Horren erantzuna erantsitako excell dokumentuaren lehen fitxan ageri dena da, 2. galdera izenburuaren pean.

3.- Honako hau galdetu da: “Ikastetxe horietako zenbatek ez dute eduki profesional titularra ordezkatu behar zuen irakaslerik edo langilerik? Zehaztu profesional-kopurua ikastetxez ikastetxe”. Horren erantzuna excell beraren 3. galderari dagokion fitxan dago.

4.- Honako hau galdetu da: Zer ikastetxek jarraitzen zuten, irailaren 10ean, plantilla osoa eduki gabe? Zehaztu profesional-kopurua eta lanpostua, ikastetxez ikastetxe. Erantzuna 4. galderari dagokion fitxan ageri da.

5.- Honako hau galdetu da: Zer ikastetxek jarraitzen zuten, irailaren 15ean, plantilla osoa eduki gabe? Zehaztu profesional-kopurua eta lanpostua, ikastetxez ikastetxe. Erantzuna 5. galderari dagokion fitxan ageri da.

6.- Honako hau galdetu da: Zer ikastetxek jarraitzen zuten, irailaren 20an, plantilla osoa eduki gabe? Zehaztu profesional-kopurua eta lanpostua, ikastetxez ikastetxe. Erantzuna 6. galderari dagokion fitxan ageri da.

7.- Honako hau galdetu da: “Zer ikasgai eta/edo espezialitate eta zenbat lanpostu gelditu dira estali gabe master pedagogikoa eta didaktikoa daukan irakaslerik aurkitu ez duzuelako?”. Erantzuna da ezen, galdera parlamentario hau entregatzeko datan, eta 55/2016 Foru Aginduaren 7. artikulua aplikatuz, 4 irakasle izan direla (3.600tik gora kontratatu dira), honako espezialitate hauetakoak: Instalazio elektroteknikoak espezialitatean (2 irakasle DonibaneIIPan) eta Sistema elektrotekniko eta automatizatuak espezialitatean (2 irakasle Imarkoaingo Energia Berriztagarrien eta Eraginkortasun Energetikoaren Erreferentzia Nazionaleko Zentroan).

Iruñean, 2017ko urriaren 26an.

Hezkuntza Departamentuko kontseilaria eta Gobernuko eleduna.

(Oharra: Aipatu eranskina foru parlamentarien eskura dago Parlamentuaren kudeaketarako Agora sisteman.)